**Adevăratele comori**

*Evelin L. Ș. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce-i oare mai frumos pe-această lume,

Decât un cer senin — un cer albastru,

Un câmp cu flori, ori un fior anume, —

Ce-i mai frumos decât să știi ce-i Sacru?

Ce-i oare mai frumos decât să poți

Simți cu sufletul tot ce-i în jur?

Să fii altfel! Să-i poți iubi pe toți:

Dușmani, nepoți, necunoscuți, netoți...

Ce-i oare mai frumos decât să poți

Cu sufletul cuprinde-ntreaga lume?!

Să poți trezi mulțimile din „morți“,

Să fii pentru oricine o minune.

Ce-i oare mai frumos decât să vrei,

Tot Universu-n brațe să îl strângi?!

Să-i faci să realizeze și pe ei,

Că nu doar de tristețe poți să plângi.

Ce-i oare mai frumos decât să simți

Pe pielea ta — exact ce tu oferi?

Să nu ai îndrăzneala să te minți

Că nu meriți toate aceste averi!